text: ফ্রেডরিক ডানকান মাইকেল হল্ডেইন এফআরএস (; জন্ম: ১৪ সেপ্টেম্বর, ১৯৫১) লন্ডনে জন্মগ্রহণকারী ব্রিটিশ পদার্থবিজ্ঞানী। তিনি যুক্তরাষ্ট্রের প্রিন্সটন বিশ্ববিদ্যালয়ের পদার্থবিজ্ঞান বিভাগের পদার্থবিজ্ঞান ইউজিন হিগিন্‌স অধ্যাপক এবং পেরিমিটার ইনস্টিটিউট ফর থিওরেটিকাল ফিজিক্সের বিশেষ বহিরাগত গবেষণা অধ্যাপক (ভিজিটিং রিসার্চ চেয়ার)। ২০১৬ সালে তিনি ডেভিড জে. থাউলেস এবং জন মাইকেল কস্টারলিৎজের সাথে যৌথভাবে পদার্থবিজ্ঞানে নোবেল পুরস্কার লাভ করেন।
  
  তিনি লন্ডনের সেন্ট পলস স্কুল এবং কেমব্রিজের ক্রাইস্টস কলেজে লেখাপড়া করেছেন। কন্ডেন্সড মেটার ফিজিক্সে মৌলিক অবদানের জন্য তিনি পরিচিত। এর মধ্যে রয়েছে লুটিনগার তরল তত্ব, একমাত্রিক স্পিন মডেল তত্ত্ব,  আংশিক কোয়ান্টাম হল ক্রিয়া তত্ত্ব, ইত্যাদি। তার লাভ করা পুরস্কারের মধ্যে রয়েছে রয়েল সোসাইটির ফেলোশিপ, আমেরিকান একাডেমি অব আর্টস এন্ড সায়েন্সের ফেলোশিপ, আমেরিকান ফিজিকাল সোসাইটির ফেলোশিপ, যুক্তরাজ্যের ইনস্টিটিউট অব ফিজিক্সের ফেলোশিপ, আমেরিকান এসোসিয়েশন ফর দি এডভান্সমেন্ট অব সায়েন্সের ফেলোশিপ। তিনি ১৯৯৩ সালে আমেরিকান ফিজিকাল সোসাইটির অলিভার ই. বাকলি পুরস্কার পান। ১৯৮৪-৮৮ সালে তিনি আলফ্রেড পি স্লোন ফাউন্ডেশনের সভ্য ছিলেন। ২০০৮ সালে তিনি লরেন্টজ চেয়ার হন। ২০১২ সালে তিনি ডিরাক পদক লাভ করেন। ২০১৬ সালে তিনি পদার্থবিজ্ঞানে নোবেল পুরস্কার লাভ করেন।
  
  তথ্যসূত্র
  
  আরও দেখুন 
   পদার্থবিজ্ঞান
   ডেভিড জে. থাউলেস
   পদার্থবিজ্ঞানে নোবেল বিজয়ীদের তালিকা
  
  বিষয়শ্রেণী:ব্রিটিশ পদার্থবিজ্ঞানী
  বিষয়শ্রেণী:১৯৫১-এ জন্ম
  বিষয়শ্রেণী:জীবিত ব্যক্তি
  বিষয়শ্রেণী:মার্কিন পদার্থবিজ্ঞানী
  বিষয়শ্রেণী:নোবেল বিজয়ী পদার্থবিজ্ঞানী
  বিষয়শ্রেণী:প্রিন্সটন বিশ্ববিদ্যালয়ের শিক্ষক
  বিষয়শ্রেণী:স্লোভেনীয় বংশোদ্ভূত ব্যক্তিত্ব
  বিষয়শ্রেণী:আমেরিকান একাডেমি অব আর্টস অ্যান্ড সায়েন্সেসের ফেলো
  বিষয়শ্রেণী:পদার্থবিজ্ঞান ইনস্টিটিউটের ফেলো
  বিষয়শ্রেণী:ব্রিটিশ নোবেল বিজয়ী
  বিষয়শ্রেণী:মার্কিন নোবেল বিজয়ী
  বিষয়শ্রেণী:রয়েল সোসাইটির ফেলো
title: ডানকান হল্ডেইন